Comunitatea Universității din București, invitată la seminarul Inteligența artificială: oportunități si primejdii, susținut de acad. Daniela Rus
Joi, 26 ianuarie 2023, membrii comunității academice a Universității din București cu preocupări în domeniul inteligenței artificiale sunt invitați să participe la seminarul Inteligența artificială: oportunități si primejdii (Computer Science Seminar. Artificial Intelligence: Opportunities and Perils).
Seminarul, susținut de acad. Daniela Rus, profesor la Massachusetts Institute of Technology (MIT) și US Academy of Arts and Sciences and US Academy of Engineering, este organizat de George Mason University și Academia Română.
[bookmark: _GoBack]Evenimentul, accesibil online, prin intermediul platformei Zoom, se va desfășura în intervalul orar 14:30 – 15:30 (ora României).
Seminarul pornește de la premisa că inteligența artificială (IA) este o tehnologie importantă a viitorului, cu potențial major de impact economic și social extins. Ultimii ani au adus progrese semnificative în IA, de la automobilele care se conduc singure și traducerile instantanee în limbaj natural, la asistenții personali precum Siri. Conducătorii de companii cred că IA va schimba semnificativ modul în care se lucrează. Colaborând cu sistemele inteligente, oamenii își pot mări și amplifica multe abilitați de muncă și viață. Ca atare, nu este surprinzător că ne punem întrebări majore despre implicațiile sociale pe termen lung ale acestor progrese. În această prezentare acad. Daniela Rus va aborda tendințele și progresele recente în IA, precum și oportunitățile și preocupările emergente pentru indivizi și societate.
Acad. Daniela Rus este profesor de Inginerie Electrică și Știința Calculatoarelor la MIT, directoare a Laboratorului de Calculatoare și Inteligență Artificială, membră a două dintre cele trei academii ale SUA, Academia de Arte si Științe și Academia de Inginerie. Prof. Daniela Rus este și Doctor Honoris Causa al Universității Tehnice din Cluj-Napoca. Interesele sale de cercetare vizează robotica și inteligența artificială, cu obiectivul major de dezvoltare a științei și ingineriei autonomiei. Prof. Rus a fost membră a Consiliului Președintelui SUA de consilieri pentru Știință și Tehnologie și al Consiliului SUA de Inovare a Apărării. Este senior visiting fellow la MITRE Corporation, expertă SUA pentru parteneriatele globale în IA, în consiliul de administrație al MBZUAI, în British Telecom Technology Advisory Board și în consiliul de administrație al Mass Robotics. A ocupat, de asemenea, funcția de prodecan cu cercetarea la Colegiul de Calcul Schwarzman de la MIT în perioada 2019-2022. Prof. Rus este MacArthur Fellow, Fellow of ACM, IEEE, AAAI și AAAS. A primit premiul Engelberger pentru robotică, premiul IEEE RAS Pioneer, premiul IEEE Robotică și Automatizare, Mass TLC Innovation Catalyst Award și IJCAI John McCarthy Award. A obținut doctoratul în știința calculatoarelor la Universitatea Cornell.
